Παναγιώτης Γρηγορίου ''Spinnerakos''

Ο **Παναγιώτης Γρηγορίου** (γεννημένος 28 Απριλίου 1982) είναι ο μoναδικός Α.Με.Α παραπληγικός, σε αναπηρικό αμαξίδιο, Έλληνας, επαγγελματίας οδηγός αγώνων Drift. Το 2018 κατέκτησε το Πανελλήνιο Πρωτάθλημα Drift στη κατηγορία «Street Legal Drift» με αρτιμελή συναγωνισμό. Χαρακτηριστικό της οδήγησης του είναι οι μεγάλες γωνίες του αυτοκινήτου και η γραμμικότητα στο γκάζι κατά τη διάρκεια της πλαγιολίσθησης. To 2023 δημιουργείται ένα ντοκιμαντέρ μικρού μήκους για τον Παναγιώτης με τίτλο «Spinnerakos aka Panayiotis Grhgoriou».

## Βιογραφία

Ο Παναγιώτης Γρηγορίου (Σπιννέρακος) γεννήθηκε στη Χαλκίδα. Μέχρι την ηλικία των 13 ετών ήταν ένα υγιές και δραστήριο παιδί.  Στην ηλικία των 9 ετών εντοπίστηκε στη μέση του ένα λίπωμα μηννιγοκήλης. Στην ηλικία των 13 ετών, μετά τη δεύτερη επέμβαση για την αφαίρεση του, o Παναγιώτης μένει ανάπηρος παραλύοντας πλήρως από τη μέση και κάτω. Οι γιατροί στην Ελλάδα διαβεβαίωναν ότι η εγχείριση ήταν επιτυχημένη και ο Παναγιώτης θα ξαναπερπατήσει.

Στην ηλικία των 17 ετών επισκέπτεται το πανεπιστημιακό νοσοκομείο της Χαϊδελβέργης στη Γερμανία. Στη Γερμανία του ξεκαθάρισαν ότι δεν θα ξαναπερπατήσει διότι έχει γίνει ανεπανόρθωτη ζημιά στα  κεντρικά και περιφερειακά νεύρα του νωτιαίου μυελού. Έπειτα, μένει στο κέντρο αποκατάστασης για 4 μήνες, ώστε να εκπαιδευτεί στην εκμάθηση αυτονομίας στο αναπηρικό αμαξίδιο. Εκεί όλοι τον αναγνώριζαν και να τον φώναζαν ως *Der* *Spinner Grieche* που σημαίνει ***Τρελός Έλληνας***.  Στα γερμανικά προφέρεται *Σπίνα γκρίχε*, εξ’ελληνιστί έγινε *Σπίνερ* και έπειτα εξελίχθηκε σε *Σπιννεράκος*.

Όταν επιστρέφει στην Ελλάδα αγοράζει το πρώτο του αυτοκίνητο. Με την απόκτηση του πρώτου του αυτοκινήτου- ένα **Honda Civic EG Turbo**- ξεκινάει η αγάπη του για την οδήγηση των 4 τροχών. Ο Σπιννεράκος οδηγάει μόνο με τα χέρια του. Εξελικτικά, λόγω της τριβής του με την οδήγηση, σχεδιάζει μόνος του τα χειριστήρια που χρησιμοποιεί προσαρμοσμένα στις οδηγικές του ανάγκες.

Το 2014, η σχολή οδήγησης Driving  Academy του Θωμά Παπαπάσχου κάνει χορηγία στον Σπιννεράκο μαθήματα Drift. Το 2016 ξεκινάει την επαγγελματική του καριέρα. Tην πρώτη του χρονιά σαν επαγγελματίας οδηγός παίρνει μέρος και στον αγώνα Gymkhana Grid στον Μαραθώνα. Από το 2016 έως και το 2019 συμμετέχει στο Πανελλήνιο πρωτάθλημα Drift με ένα ημιαυτόματο εργοστασιακό BMW M3 E36 στη κατηγορία Street Legal.

### Πρωταθλητής DRIFT 2018

Οι πανελλήνιοι αγώνες DRIFT του 2018 έλαβαν μέρος σε Λουτράκι, Σέρρες, Μαραθώνα, Επιτάλειο, Ζάκυνθο, και Σπάρτη. Η συμμετοχή του διακρίνεται από σταθερότητα με νίκες και βάθρα σε κάθε αγώνα του.  Στον πρώτο αγώνα του πρωταθλήματος, στο Λουτράκη, κατακτάει τη  1η θέση για πρώτη φορά στη καριέρα του. Στον δεύτερο αγώνα στις Σέρρες κερδίζει μια 3η θέση και μια  2η θέση στον Μαραθώνα. Στον τέταρτο αγώνα, κατακτώντας μια δεύτερη θέση, αύξησε το προβάδισμά του στην κορυφή του πρωταθλήματος στους +13 βαθμούς από τον δεύτερο οδηγό και στους +14,5 από τον τρίτο οδηγό στην κατάταξη. Στον επόμενο αγώνα στη Ζάκυνθο δεν συμμετέχει, λόγω μιας έκτακτης εισαγωγής του στο νοσοκομείο, για μια σειρά από αναπάντεχα χειρουργεία.panellinio-protathlima-drift-2018

Ο τελευταίος αγώνας διεξάγεται στη Σπάρτη. Ο, υπό ανάρρωση, Σπιννεράκος παίρνει μέρος στον τελευταίο αγώνα του πρωταθλήματος. Ο τελικός διεξάγεται υπό βροχοπτώσεων και ο Σπιννεράκος κατακτάει τη 5η θέση.

### Ντοκιμαντέρ Μικρού Μήκους : «Spinnerakos aka Panayiotis Grhgoriou»

Το 2023 o Νάσος Καραμαλέγκος, ένας νέος σκηνοθέτης, ζητά να αποτυπώσει το πορτραίτο του Σπιννεράκου κινηματογραφικά σε ένα ντοκιμαντέρ μικρού μήκους. Ο Παναγιώτης δέχεται και ξεκινάει η συνεργασία. Στα πλαίσια του ντοκιμαντέρ, ο σκηνοθέτης, χωρίς να επιδιώκει το αισθητικό στυλιζάρισμα προς όφελος του storytelling επιχειρεί μια σύντομη ματιά στην αγωνιστική καριέρα και στις καθημερινές δυσκολίες του Σπιννεράκου. Το 2023 το ντοκιμαντέρ ολοκληρώνεται, προβάλλεται και καταφέρνει να λάβει τιμητικές διακρίσεις στα εξής διεθνή και ελληνικά φεστιβάλ: 

*Long Story Shorts International Film Festival 2023 Nominee June Award **Best Documentary** 

*Aigio International Short Film Festival "Theodoros Angelopoulos" **Honorary Distinction**

*IndieFEST Film Awards 2024 Nominee **Award of Recognition**

*Athens International Digital Film Festival 2023 Winner **Best New Director**.         
## Παραπομπές


Κατηγορία:Έλληνες αθλητές